Diari Oficial de la Generalitat Valenciana


Sumari del DOGV 6115, del 02-10-2009 (2009/11288)

Informació pública de l'adaptació de nivells de protecció en el Catàleg del Pla General d'Ordenació Urbana.
-----------------------------------------------------------------------------------------------------------

### Dades del document

Número de DOGV
:   6115

Data del DOGV
:   02-10-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/11365


Data del document
:   25-09-2009

Organisme emissor
:   Ajuntament de Paiporta

Tipus de document
:   Informació Pública

Descriptors 

:   * Paiporta
    * administració local
    * pla d'urbanisme

Informació pública de l'adaptació de nivells de protecció en el Catàleg del Pla General d'Ordenació Urbana. [2009/11965]  
Per acord plenari de data 24 de setembre de 2009 es va adoptar l'acord que té la part dispositiva següent:  
Acord   
Primer. Adaptar els nivells de protecció previstos en el Catàleg del Pla General d'Ordenació Urbana a les categories previstes en els articles 184, 185 i 186 del Reglament d'Ordenació i Gestió Territorial i Urbanística, mantenint el nivell de protecció previst en el Pla General vigent denominat «Protecció de l'entorn» de manera que aquests queden determinats de la manera següent:   
- El nivell de protecció total del Pla General queda equiparat a la categoria de protecció integral que preveu el Reglament d'Ordenació i Gestió Territorial i Urbanística.  
- Els nivells de protecció morfològica i de protecció de façana del Pla General s'equiparen al nivell de protecció Parcial previst en el Reglament d'Ordenació i Gestió Territorial i Urbanística.   
- El nivell de protecció ambiental del Pla General és completament assimilable al del Reglament d'Ordenació i Gestió Territorial i Urbanística.   
- Es manté el nivell de protecció de l'entorn.   
Segon. Determinar que les actuacions possibles en els elements protegits seran les establertes en el reglament, prevalent aquestes davant del contingut en el catàleg actualment vigent, quan aquest autoritze actuacions no possibles segons el Reglament d'Ordenació i Gestió Territorial i Urbanística.   
Tercer. Notificar el present acord a tots els interessats que hi haja en l'expedient i publicar en el Butlletí Oficial de la Província de València i en el Diari Oficial de la Comunitat Valenciana.   
El que es publica als efectes oportuns, i es comunica que contra aquesta resolució, que posa fi a la via administrativa, es pot interposar recurs potestatiu de reposició davant l'òrgan que l'ha dictada, en el termini d'un mes a comptar des de l'endemà de la notificació (articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener). O bé, es podrà interposar directament recurs contenciós administratiu davant els jutjats d'aquest ordre jurisdiccional amb seu a València, en el termini de dos mesos a comptar des de l'endemà de la seua notificació (articles 8 i 46 de la Llei 29/1998, de 13 de juliol, reguladora de la Jurisdicció Contenciosa Administrativa).  
Si interposat el recurs potestatiu de reposició, no es dicta i notifica la resolució del recurs en el termini d'un mes, establert per l'article 117.2 de la Llei 30/1992 esmentada, el recurs s'entendrà desestimat, de conformitat amb l'article 44.2 de la mateixa Llei, i podrà interposar recurs contenciós administratiu en el termini de sis mesos des de l'endemà a aquell en què es produïsca l'acte presumpte, davant l'òrgan judicial indicat en el paràgraf anterior.   
Tot això sense perjudici que els interessats puguen interposar els altres recursos que consideren pertinents.  
Paiporta, 25 setembre 2009.- L'alcalde: Vicente Ibor Asensi.